Sevara Nazarxon “Toch v toch” shousida o‘zining navbatdagi qiyofasidan qoniqmadi

O‘zbekistonda xizmat ko‘rsatgan artist Sevara Nazarxon Rossiya Birinchi kanalidagi “Toch v toch” (“Xuddi o‘zginasi”) shousining beshinchi turida qozog‘istonlik xonanda Roza Rimbayeva qiyofasida sahnaga chiqdi. Bu haqda UzDaily xabar bermoqda.

Sevara Roza Rimbayevaning “Lyubov nastala” qo‘shig‘ini ijro etdi. Hakamlar hay’ati uning chiqishini 23 ball bilan baholadi.
Besh raunddan so‘ng Sevara Nazarxon jami 116 ball to‘pladi.
Shuningdek, Sevara o‘zining Facebook’dagi sahifasida bu safar grim kutilganidek o‘xshamaganini aytgan. Biroq qo‘shiq unga yoqishini va uni qozog‘istonlik do‘stlariga bag‘ishlaganini e’tirof etgan.

Eslatib o‘tamiz, Sevara Nazarxon mazkur shouning birinchi raundida 23 ochko bilan beshinchi o‘rinni, ikkinchi bosqichida 21 ochko bilan to‘qqizinchi o‘rinni, uchinchi turida 25 ball to‘plab, to‘rtinchi o‘rinni egallagan edi. To‘rtinchi raundda esa Sevara Dmitriy Koldun va Irina Dubsova bilan bir xil — 24 ball yig‘gan edi.